এবার আওয়ামি লিগের কর্মীদের উদ্দেশে ভাষণ দিতে চলেছেন শেখ হাসিনা

ওয়েব ডেস্ক: ছিল সাময়িক বিরতি। তারপর আবারও মাঠে নামতে চলেছেন শেখ হাসিনা। জানা যাচ্ছে, ভার্চুয়ালি জনসভা শুরু করতে চলেছেন তিনি। আর সেখান থেকেই আওয়ামী লীগের কর্মীদের উদ্দেশ্যে ভাষণ দেবেন তিনি। ১০ জানুয়ারি আওয়ামি লিগের আমেরিকা শাখার আয়োজিত সভায় ভার্চুয়ালি দলের কর্মীদের উদ্দেশ্যে ভাষণ দেবেন শেখ হাসিনা।

কিন্তু ১০ জানুয়ারিই কেন?

কারণ, ১৯৭২ সালের ওই দিনেই পাকিস্তানের কারাগার থেকে মুক্তি পান শেখ মুজিবুর রহমান। তারপর তিনি লন্ডন, দিল্লি হয়ে ঢাকায় স্বাধীন বাংলাদেশের মাটিতে পা রাখেন।

আরও পড়ুন: Aajke | কার্তিক ঠাকুর, শুভেন্দু অধিকারী এবং বিকাশ ভট্টাচার্য

তারপর থেকেই প্রতিবছর আওয়ামী লীগ ১০ জানুয়ারি বঙ্গবন্ধু স্বদেশ প্রত্যাবর্তন দিবস পালন করছে। আর এই বিশেষ দিনের উপলক্ষে এবং দিনটিকে স্মরণে রাখার জন্য ইতালির আওয়ামী লীগের তরফ থেকে ১১ জানুয়ারি আয়োজিত করা হয়েছে ভার্চুয়াল সভা। আপাতত দেশ ত্যাগী শেখ হাসিনা ভারতে রয়েছেন। তাই দিল্লি থেকেই ভার্চুয়াল সভায় যোগদান করবেন তিনি। দেবেন ভাষণও।

তবে ১১ জানুয়ারির পর, ১৯ জানুয়ারিও আওয়ামী লীগ নেত্রী শেখ হাসিনা ভাষণ দেবেন দলের কর্মীদের উদ্দেশ্যে। জানা যাচ্ছে, ওই দিনই বাংলাদেশের নেতাকর্মী সমর্থকদের উদ্দেশ্যে সরাসরি ভাষণ দেবেন তিনি। এবং সেই ভাষণ বাংলাদেশের আওয়ামী লীগের সমস্ত সোশ্যাল মিডিয়া প্ল্যাটফর্মে সম্প্রচার করা হবে।

উল্লেখ্য, ২০২৪- এর ৫ অগাস্ট তীব্র রাজনৈতিক চাপে বাংলাদেশ ছাড়তে বাধ্য হন শেখ হাসিনা। পা রাখেন ভারতে। তারপর বহুবারই তিনি দলের নেতাকর্মীদের সঙ্গে ফোনে কথা বলেন। তবে এবার, এই প্রথমবার তিনি দিল্লি থেকে সরাসরি দেশের নেতাকর্মীদের উদ্দেশ্যে ভার্চুয়াল সভায় ভাষণ দেবেন। পাশাপাশি বিএনপি দলেও উদ্দেশ্যেও তিনি ভাষণ দেবেন।

দেখুন অন্য খবর