বিগ ব্রেকিং, তাহেরপুরে ভার্চুয়াল সভা করবেন প্রধানমন্ত্রী

ওয়েবডেস্ক- ভার্চুয়াল সভা করবেন মোদি (Narendra Modi)। নদিয়ায় (Nadia) জোড়া সভা ছিল প্রধানমন্ত্রীর। প্রধানমন্ত্রী সফরে ‘প্ল্যান বি’ (Plan B) থাকার কথা খতিয়ে দেখছে এসপিজি (SPG)।

২০২৬-এর বিধানসভা নির্বাচন ঘিরে সাজো সাজো রব ছিল নদিয়ার তাহেরপুরে। গোটা নদিয়ায় সেজে উঠেছিল। চারিদিকে গেরুয়া পতাকা, ফ্ল্যাগ, ফেস্টুন, কিন্তু কিছুই হল না। এই উন্মাদনা এক নিমিশেই শেষ হয়ে গেল। কারণ খারাপ আবহাওয়া, ঘন কুয়াশা। ফলে কলকাতা বিমানবন্দরে মোদির কপ্টার ঠিক সময়ে নেমেও তাহেরপুর পৌঁছতে পারল না। নদিয়ার আকাশে বেশ কিছুক্ষণ চক্কর কাটার পরে ফের কলকাতায় ফিরে আসতে বাধ্য হয় মোদির কপটার।

ঘন কুয়াশায় দৃশ্যমানতা কমে যাওয়ায় নদিয়ার সভাস্থলে পৌঁছতে পারেনি প্রধানমন্ত্রী নরেন্দ্র মোদির হেলিকপ্টার। তা দমদম বিমানবন্দরে যায়। বিজেপি সূত্রের খবর, সড়কপথে তাহেরপুর যেতে অনেকটা সময় লাগবে।

সেটা প্রধানমন্ত্রীর পক্ষে সম্ভব না-ও হতে পারে, কারণ এর পরে অসমে তাঁর অন্য কর্মসূচি রয়েছে। কিন্তু মোদির সব সভাতেই ভার্চুয়াল বক্তৃতা করার বন্দোবস্ত থাকে। সে ক্ষেত্রে কলকাতা থেকে তিনি ভার্চুয়াল সভা করতে পারেন। শেষ পর্যন্ত কী হয়, বিজেপি নেতাকর্মীরা তার প্রতীক্ষায় রয়েছেন।

জানা গেছে, মোদির হেলিকপ্টারের পাইলট কুয়াশার জন্য অবতরণের জায়গা স্পষ্ট ভাবে দেখতে পাচ্ছিলেন না। এই পরিস্থিতিতে রানাঘাটে কপ্টার অবৎতরণে ঝুঁকি নিতে চাননি তিনি। এই অবস্থায় দমদম বিমানবন্দরে ফিরে আসতে বাধ্য হন তিনি।

মতুয়াগড় হিসাবে পরিচিত রানাঘাট লোকসভা কেন্দ্র এলাকা। তাহেরপুরের নেতাজি পার্ক ময়দানে প্রধানমন্ত্রীর কর্মসূচি রয়েছে প্রধানমন্ত্রীর। জাতীয় সড়ক সংক্রান্ত দু’টি প্রকল্পের উদ্বোধন ও শিলান্যাস সংক্রান্ত একটি প্রশাসনিক সভা রয়েছে। তার পরেই রাজনৈতিক সভা।

দেখুন ভিডিও-